Osmo Kaila

Osmo Ilmari Kaila (11. mai 1916 Helsingi – 3. juuni 1991 Helsingi) oli soome maletaja, problemist, malekohtunik ja maleliteraat, rahvusvaheline meister (1952). 

Kaila tuli kahel korral Soome (1939, 1954) ja 1946. aastal Kopenhaagenis Põhjamaade malemeistriks. 1947. aastal olid Põhjamaade meistrivõistlused ühtlasi MM-i tsooniturniiiks. Võitis kaasmaalane Eero Böök. Kaila jagas 7.–8. kohta ja tsoonidevahelisele turniirile ei kvalifitseerunud.

Kaila mängis Soome võistkonna koosseisus kahel maleolümpial  (1936, 1952). 

Ta tegutses ka malekohtunikuna. Sai FIDE-lt 1956. aastal rahvusvahelise arbiitri 1958. aastal probleemmale rahvusvahelise kohtuniku nimetuse.

Maleprobleemide koostajana sai Kaila 1990. aastal probleemmale FIDE meistri nimetuse.

Kategooria:Soome maletajad
Kategooria:Probleemmaletajad
Kategooria:Soome malekohtunikud
Kategooria:Sündinud 1916
Kategooria:Surnud 1991